PRITARTA

Dailės mokyklos tarybos posėdžio

2019 m. rugpjūčio 26 d. nutarimu Nr. 2

1. 2019–2020 mokslo metų Kėdainių dailės mokyklos ugdymo planas (toliau – ugdymo planas) reglamentuoja **formalųjį švietimą papildančio** (pradinio, pagrindinio dailės ugdymo) ir **neformaliojo** švietimo (ankstyvojo, tikslinio, dailės dalykų, suaugusiųjų dailės ugdymo) programų įgyvendinimą mokykloje.

2. Ugdymo plano tikslas – formuoti ir organizuoti ugdymo turinį, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

3. Ugdymo plano uždaviniai:

3.1. individualizuoti ir diferencijuoti ugdymo turinį;

3.2. ugdyti ir plėtoti vaikų, jaunimo bei suaugusiųjų kompetencijas per saviraiškos poreikio

tenkinimą;

3.3. lavinti gebėjimą kritiškai mąstyti, rinktis ir orientuotis dinamiškoje visuomenėje;

3.4. tikslingai planuoti ir organizuoti ugdymą.

4. Pagrindinės ugdymo plane vartojamos sąvokos:

4.1. Neformalusis švietimas– kryptinga veikla, padedanti vaikui įgyti kompetencijos, tapti sąmoninga asmenybe, sugebančia atsakingai ir kūrybingai spręsti savo problemas ir aktyviai veikti visuomenėje bei prisitaikyti prie kintančios aplinkos.

4.2. Formalųjį švietimą papildančio ugdymo programa, kurios paskirtis – pagal ilgalaikę programą sistemingai plėsti tam tikros srities žinias, stiprinti gebėjimus ir įgūdžius bei suteikti asmeniui papildomų dalykinių ir bendrųjų kompetencijų.

4.3. Neformaliojo švietimo programa, kurios paskirtis– tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais, ugdyti įgūdžius, asmenines, socialines ir kitas bendrąsias kompetencijas.

4.4. Mokytojas – asmuo, ugdantis mokinius pagal formalųjį švietimą papildančio ugdymo ir/arba neformaliojo švietimo programas.

4.5. Mokinys – asmuo, kuris mokosi.

4.6. Pamoka– mokytojo organizuojama nustatytos trukmės kryptinga mokinių veikla, kuria siekiama įgyti tam tikrų Neformaliojo vaikų švietimo koncepcijoje numatytų kompetencijų.

**II. UGDYMO PLANO RENGIMAS**

5. Mokyklos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis Neformaliojo vaikų švietimo koncepcija, Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, Rekomendacijomis dėl meninio formalųjį švietimą papildančio ugdymo programų rengimo ir įgyvendinimo, neformalųjį vaikų švietimą ir kitą mokyklos veiklą reglamentuojančiais teisės aktais bei mokyklos veiklos ir strateginiu planais.

6. Rengiant mokyklos ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese informacija, mokyklos veiklos įsivertinimo duomenimis ir kt.

7. Mokyklos ugdymo plano rengimas grindžiamas demokratiškumo, prieinamumo, bendradarbiavimo principais, įtraukiant mokytojus, mokinius, tėvus (globėjus).

8. Dailės mokyklos ugdymo planą rengia direktoriaus įsakymu 2019 m. birželio 11 d. Nr. V-1-29 sudaryta darbo grupė.

**KĖDAINIŲ DAILĖS MOKYKLOS 2019–2020 MOKSLO METŲ UGDYMO PLANAS**

**I. BENDROSIOS NUOSTATOS**

PATVIRTINTA

Kėdainių dailės mokyklos direktoriaus

2019 m. rugpjūčio 28 d. įsakymu Nr. V-l-35

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2019-10-28 | 2019-10-31 |
| Žiemos (Kalėdų) | 2019-12-23 | 2020-01-03 |
| Žiemos | 2020-02-17 | 2020-02-21 |
| Pavasario (Velykų) | 2020-04-14 | 2020-04-17 |

2

9. Mokyklos ugdymo planą iki ugdymo proceso pradžios tvirtina mokyklos direktorius, jo projektą suderinęs su mokyklos taryba, Kėdainių rajono savivaldybės vykdomosios institucijos įgaliotu asmeniu.

10. Mokyklos ugdymo plane įteisinti susitarimai dėl:

10.1. ugdymo proceso organizavimo laikotarpių pusmečiais;

10.2. ugdymo programoms įgyvendinti skirtų ugdymo valandų paskirstymo atsižvelgiant į mokyklos lėšas;

10.3. ugdymo organizavimo formų (pamoka, projektinė, kūrybinė veikla ir pan.), edukacinių erdvių kūrimo ir panaudojimo;

10.4. grupių sudarymo ir joms skiriamų valandų panaudojimo;

10.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;

10.6. mokinių ugdymo pasiekimų ir pažangos vertinimo tvarkos.

**III. UGDYMO PROCESO ORGANIZAVIMO TRUKMĖ**

11. Mokslo metų ir ugdymo proceso pradžia – 2019 m. rugsėjo 1 d. Mokslo ir žinių

dienai sutapus su poilsio diena, ugdymo proceso pradžia mokyklos sprendimu gali būti nukeliama į artimiausią darbo dieną po poilsio dienos. Ugdymo procesas baigiasi 2020 m. gegužės 31 d. Birželio mėnesį su mokiniais vykdoma projektinė veikla, vykstama į edukacines išvykas, plenerus, konkursus ir kt.

1. Vienų mokslo metų ugdymo proceso trukmė – 34 savaitės.
2. Ugdymo proceso metu mokiniai turi atostogas:

14. Mokykla dirba penkias dienas per savaitę.

15. Ugdymo procesas, įgyvendinant formalųjį švietimą papildančio dailės ugdymo programas, skirstomas pusmečiais:

15.1. pirmas pusmetis: rugsėjo 2 d.– sausio 17 d., 15.2. antras pusmetis: sausio 20 d.– gegužės 31 d.

16. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo Kėdainių mieste, taip pat oro temperatūrai esant 20 laipsnių šalčio ar žemesnei, į mokyklą gali nevykti mokyklos mokiniai, kurie bendrojo ugdymo mokyklose yra 1–5 klasių mokiniai, esant 25 laipsniams ir daugiau šalčio – ir visų kitų klasių mokiniai. Šios dienos įskaičiuojamos į ugdymo dienų skaičių. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja švietimo skyrių.

**IV. MOKYMOSI APLINKOS KŪRIMAS**

17. Mokyklos vadovas ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų mokymuisi palankios edukacinės aplinkos kūrimą ir palaikymą mokykloje.

18. Mokymosi aplinka – tai aplinka mokykloje ir už jos ribų, kurioje įgyvendinamas mokyklos ugdymo turinys. Mokykla skatina mokytojus ir sudaro jiems sąlygas mokyklos ugdymo turinį įgyvendinti ne tik mokykloje, bet ir kitose aplinkose: parodų salėse, bažnyčiose, švietimo įstaigose, bibliotekose, muziejuose ir kitose viešose vietose, koreguojant ugdymo procesą.

3

19. Ugdymo procesas mokykloje organizuojamas pamokų forma ir kitomis ugdymo organizavimo formomis. Pamokos trukmė – 45 min.

20. Mokyklos mokymosi aplinka pritaikyta mokyklos ugdymo programose iškeltiems tikslams siekti, sudarant galimybes mokinių aktyviam ugdymui(si), mokymuisi individualiai ir įvairaus dydžio grupėmis, praktinei, teorinei ir kitokiai veiklai. Mokytojams sudaromos galimybės (kiek leidžia ištekliai) dirbti inovatyviai, naudojant šiuolaikines mokymo technologijas: internetą, kompiuterius, kabinetų įrangą, biblioteką ir kt.

21. Mokyklos vadovas kartu su savivaldybės švietimo skyriaus įgaliotu asmeniu bendradarbiauja mokyklos mokymosi aplinkos turtinimo klausimais.

**V. UGDYMO DIFERENCIJAVIMAS**

22. Mokiniai skiriasi turima patirtimi, motyvacija, interesais, siekiais, gebėjimais, mokymosi stiliumi, pasiekimų lygiu ir kt., tai lemia skirtingus mokymosi poreikius. Diferencijuotu ugdymu atsižvelgiama į šiuos poreikius, pritaikant mokiniui mokymosi uždavinius ir užduotis, ugdymo turinį, metodus, mokymo(si) priemones, tempą ir skiriamą laiką. Diferencijuotas ugdymas taip pat kompensuoja mokymosi tempo netolygumus.

23. Diferencijavimas taikomas:

23.1. mokiniui individualiai;

23.2. mokinių grupei;

23.3. tam tikriems tikslams pasiekti, pvz.: pasiekimų skirtumams mažinti, gabumams plėtoti, skirtingoms mokymosi strategijoms įgyvendinti;

23.4. tam tikroms veikloms atlikti (projektiniai, konkursiniai mokinių darbai, darbo grupės).

24. Mokykla analizuoja, kaip ugdymo procese įgyvendinamas individualizavimas ir diferencijavimas, kaip mokiniams sekasi pasiekti ugdymo programose numatytų pasiekimų, ir priima sprendimus dėl tolesnio ugdymo diferencijavimo. Priimant sprendimus atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

**VI. ŠVIETIMO PAGALBOS MOKANTIS TEIKIMAS**

25. Mokinių pasiekimai mokykloje stebimi ir analizuojami, identifikuojami mokiniui kylantys mokymosi sunkumai. Apie atsiradusius mokymosi sunkumus informuojami mokinio tėvai (globėjai) ir kartu tariamasi dėl mokymosi pagalbos suteikimo.

26. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas. Mokymo pagalba integruojama į mokymo(si) procesą.

27. Mokymosi pagalbos teikimo dažnumas ir intensyvumas priklauso nuo jos poreikio. Rekomenduojama mokiniui suteikti mokymosi pagalbą po nepatenkinamo įvertinimo, ligos ir pan.

**VII. MOKYKLOS IR MOKINIŲ TĖVŲ BENDRADARBIAVIMAS**

28. Mokinių tėvai (globėjai) kartu su mokytojais ir mokiniais dalyvauja planuojant ugdymo procesą, jį įgyvendinant ir priimant sprendimus.

29. Mokinių tėvai (globėjai) nuolat informuojami apie mokykloje organizuojamą ugdymo procesą, mokinio mokymosi pasiekimus, mokymo(si) pagalbos teikimą. Mokinių tėvai (globėjai) kviečiami į tėvų susirinkimus, individualias konsultacijas, parodas, konkursus, pusmečių atsiskaitymus ir kt. Tėvai (globėjai) raštu informuojami apie vaikų mokymosi pasiekimus ir pažangą pasibaigus mokslo metams.

30. Mokykla užtikrina, kad mokinių tėvai (globėjai) laiku gautų objektyvią grįžtamąją informaciją apie mokinių mokymąsi, jų pažangą, elgesį ir kt.

4

**VIII. MOKINIŲ PAŽANGOS IR PASIEKIMŲ VERTINIMAS**

31. Mokinių pažangos ir pasiekimų vertinimas yra mokyklos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus ugdymo procese vadovaujamasi Mokinių pažangos ir pasiekimų vertinimo samprata, patvirtinta Lietuvos Respublikos švietimo ir mokslo ministro 2004 m. vasario 25 d. įsakymu Nr. ISAK-256 (Žin., 2004, Nr. 35-1150) ir mokyklos mokinių pasiekimų ir pažangos vertinimo tvarkos aprašu bei ugdymo programų nuostatomis.

32. Formalųjį švietimą papildančio ugdymo programoje mokinių pažanga ir pasiekimai vertinami pagal ugdymo programose aprašytus pasiekimus:

32.1. pradiniame dailės ugdyme – idiografinis vertinimas;

32.2. pagrindiniame dailės ugdyme taikant 10 balų vertinimo sistemą.

1. Neformaliojo ugdymo programose mokiniai balais nevertinami.
2. Ugdymo procese vyrauja mokytis padedantis vertinimas – formuojamasis vertinimas, kuris rodo, ką konkrečiai mokiniai geba, yra pasiekę ir ko dar turi pasiekti ar tobulinti, mokiniai mokomi įsivertinti, vertinti kitus.

35. Mokykla, siekdama padėti kiekvienam mokiniui pagal išgales pasiekti aukštesnių ugdymo(si) rezultatų:

35.1. užtikrina mokinių pažangos ir pasiekimų vertinimo būdų ir formų dermę mokykloje (ypač mokytojams, dirbantiems su tais pačiais mokiniais), vertinimo metu sukauptos informacijos sklaidą;

35.2. kartu su mokinių tėvais (globėjais) aptaria mokinių daromą pažangą, mokymosi pasiekimus ir numato būdus gerinti mokinio ugdymo(si) pasiekimus;

35.3. informuoja mokinių tėvus (globėjus) apie mokinių mokymosi pažangą ir pasiekimus vadovaudamasi Lietuvos Respublikos asmens duomenų teisinės apsaugos įstatymu ir mokyklos nustatyta tvarka.

**IX. UGDYMO PROGRAMŲ ĮGYVENDINIMAS.**

**FORMALŲJĮ ŠVIETIMĄ PAPILDANTIS UGDYMAS.**

**PRADINIS DAILĖS UGDYMAS**

36. Pradinis dailės ugdymas teikia galimybę atskleisti kūrybinius sugebėjimus ir prigimtines menines galias 7–10 metų vaikams.

37. Dalykai ir jiems skiriamų pamokų skaičius per savaitę pradinio ugdymo programai įgyvendinti:

|  |  |  |  |  |
| --- | --- | --- | --- | --- |
| **Dalykas** | **Mokymo metai (klasė), dalykams skiriamų savaitinių valandų skaičius** | | | |
| **1** | **2** | **3** | **3(4)** |
| Plastinė raiška ir dailės pažinimas | 4 | 6 | 6 |  |
| Grafinė raiška |  |  |  | 2 |
| Spalvinė raiška |  |  |  | 2 |
| Erdvinė raiška |  |  |  | 2 |
| Pamokų skaičius | 4 | 6 | 6 | 6 |

37.1. plastinė raiška – spalvinė, grafinė, erdvinė;

37.2. dailės pažinimas - apima bendrąsias dailės istorijos žinias, pagrindinių dailės rūšių ir žanrų bei šiuolaikinių vizualinių menų pradinį pažinimą, parodų lankymą, pokalbius apie konkrečius dailės kūrinius.

38. Trečiaisiais mokslo metais plastinė raiška skiriama į grafinę, spalvinę ir erdvinę. Šiuos dalykus gali mokyti skirtingi mokytojai.

5

39. Baigus pradinio dailės formalųjį švietimą papildančio ugdymo programą išduodamas Neformaliojo vaikų švietimo pažymėjimas (kodas 9201).

40. Mokiniai, baigę pradinio dailės formalųjį švietimą papildančio ugdymo programą keliami į FŠPU pagrindinio dailės ugdymo I klasę.

**PAGRINDINIS DAILĖS UGDYMAS**

41. Pagrindinis dailės ugdymas teikia galimybę susipažinti ir gilinti meninės bei kūrybinės terpės pažinimo pradmenis, atskleidžia gabumus ir formuoja praktinius įgūdžius. Trukmė 4 metai. Į pagrindinį ugdymą priimami 11–16 metų (bendrojo ugdymo mokyklos 5–9 (gimnazijos 1) klasės) mokiniai.

42. Bendrojo ugdymo mokyklos 10 klasės (gimnazijos 2 klasės) mokiniai išimties tvarka gali būti priimti:

42.1. į pagrindinio dailės ugdymo I klasę. Baigus ją, įvertinus mokinio pasiekimus ir pažangą, dailės mokyklos Mokytojų tarybos sprendimu mokinys keliamas į pagrindinio ugdymo III klasę;

42.2. į pagrindinio ugdymo II klasę, jei neatitinka mokinio amžius su I klasės mokiniais.

43. Dalykai ir jiems skiriamų pamokų skaičius per savaitę pagrindinio ugdymo programai įgyvendinti:

|  |  |  |  |  |  |
| --- | --- | --- | --- | --- | --- |
| Dalykas | | Mokymo metai (klasė), dalykams  skiriamų savaitinių pamokų skaičius | | | |
| 1 | 2 | 3 | 4 |
| Branduolio  dalykai | Piešimas | 2–3 | 2–3 | 2–3 | 2–3 |
| Tapyba | 2–3 | 2–3 | 2–3 | 2–3 |
| Keramika | 2 | 2 | - | - |
| Kompozicija | 2–3 | 2–3 | - | 2–3 |
| Dailėtyra | 1 | 1 | 1 | 1 |
| Pasirenkamieji  dalykai | Tekstilė, oda, keramika |  |  | 2 | 1-2 |
| Grafinis dizainas |  |  | 2-3 |  |
| Minimalus pamokų skaičius | | 9 | 9 | 9 | 8 |
| Maksimalus pamokų skaičius | | 12 | 12 | 12 | 12 |

43.1. piešimas – integracinė įvairių dailės dalykų disciplina, padedanti suvokti tikrovės formų įvairovę, formuoti jų perteikimo ir studijavimo įgūdžius. Piešimas turi apimti studijinį eskizinį ir interpretacinį piešinį;

43.2. tapyba – tai tapybinio aplinkos suvokimo ir perteikimo bei spalvos, kaip dailės išraiškos priemonės, naudojimo pagrindai. Ji apima spalvininkystę, tapybinę plastiką, formos ir erdvės kūrimą spalva, įvairias tapybos technikas ir kt.;

43.3. kompozicija – integruojanti disciplina, supažindinanti su dailės kūrinio kūrimo principais. Ji apima kompozicijos pagrindus, tradicinių plastinių menų kompoziciją (tapybinė, grafinė, monumentaliosios dekoratyvinės dailės kompoziciją, dizainas, meninė fotografija), naujuosius vizualiuosius menus (instaliacija, performansas, žemės, kūno, konceptualieji menai), naujųjų technologijų menus (komunikaciniai, kompiuteriniai, video, skaitmeniniai);

43.4. grafinis dizainas – vizualinio turinio pateikimas įvairiomis meninėmis ir techninėmis priemonėmis;

43.5. dailėtyra – tai dalykas, supažindinantis su dailės ir architektūros istorine raida, kūrinių kūrimo istoriniu ir kultūriniu kontekstu, dailės rūšimis, žanrais ir vizualinės kalbos pagrindais, formuojantis individualų mokinio santykį su kūriniu, ugdantis gebėjimą vertinti. Dailėtyra apima dailės istoriją, teoriją (stiliai, žanrai, meninės raiškos priemonės) ir kritiką (kūrinio analizė, interpretacija, vertinimas);

6

43.6. taikomosios dailės šakos – mokyklos pasiūlytos mokymo disciplinos, supažindinančios su pasirinktos taikomosios dailės šakos specifika, plastinėmis ir techninėmis raiškos priemonėmis, jų panaudojimo galimybėmis ir raiškos būdais.

44. Ketvirtoje klasėje baigiamojo darbo atlikimui skiriama 60 kūrybinio darbo (30 savarankiško darbo ir 30 darbo su mokytoju) valandų.

45. Baigus pagrindinio dailės ugdymo programą, vykdomas dailėtyros egzaminas (raštu) ir baigiamojo darbo pristatymas, gynimas. Mokinio baigiamasis darbas yra mokyklos nuosavybė.

46. Baigus pagrindinio dailės formalųjį švietimą papildančio ugdymo programą išduodamas Neformaliojo vaikų švietimo pažymėjimas (kodas 9201).

47. Mokiniams, atvykusiems mokytis iš kitų Lietuvos dailės mokyklų, suteikiama galimybė tęsti ugdymo programą. Įvertinus mokinio mokymosi kitoje mokykloje trukmę bei pasiektą lygį, priimami į mokyklą.

**NEFORMALUSIS ŠVIETIMAS.**

**ANKSTYVASIS DAILĖS UGDYMAS**

48. Ankstyvasis ugdymas sudaro sąlygas vaikų saviraiškai, puoselėja spontanišką vaikų kūrybą, formuoja pradinius darbo su elementariomis medžiagomis bei priemonėmis įgūdžius. Trukmė 1–4 metai. Priimami 3–6 metų vaikai.

49. Dalykai ir jiems skiriamų pamokų skaičius per savaitę ankstyvojo ugdymo programai įgyvendinti:

|  |  |  |  |  |
| --- | --- | --- | --- | --- |
| Dalykas | Mokymo metai (klasė), dalykams skiriamų savaitinių  pamokų skaičius | | | |
| 1 | 2 | 3 | 4 |
| Plastinė raiška | 1‒2 | 1‒2 | 1‒2 | 1‒2 |
| Pamokų skaičius | 1‒2 | 1‒2 | 1‒2 | 1‒2 |

49.1. Plastinė raiška apima visą dailės išraiškos priemonių įvairovę, apjungia plastinę raišką su kitomis meninės raiškos (muzika, judesiu) bei įvairiomis žaidimo formomis.

**TIKSLINIS DAILĖS UGDYMAS**

50. Priimami norintys mokytis ir/ar pasiruošti tolesnėms dailės studijoms 10–12 klasių mokiniai (gimnazijos 2–4 kl.). Trukmė 1–3 metai.

51. Dalykai ir jiems skiriamų pamokų skaičius per savaitę tikslinio ugdymo programai įgyvendinti:

51.l. piešimas – integracinė įvairių dailės dalykų disciplina, padedanti suvokti tikrovės formų įvairovę, formuoti jų perteikimo ir studijavimo įgūdžius. Piešimas turi apimti studijinį, eskizinį ir interpretacinį piešinį.

51.2. kompozicija – integruojanti disciplina, supažindinanti su dailės kūrinio kūrimo principais. Ji apima kompozicijos pagrindus, tradicinių plastinių menų kompoziciją (tapybinė, grafinė, monumentaliosios dekoratyvinės dailės kompoziciją, dizainas, meninė fotografija),

|  |  |  |  |
| --- | --- | --- | --- |
| **Dalykas** | **Mokymo metai (klasė), dalykams skiriamų savaitinių valandų skaičius** | | |
| **1** | **2** | **3** |
| Piešimas | 2‒4 | 2‒4 | 2‒4 |
| Kompozicija | 2‒3 | 2‒3 | 2‒3 |
| Minimalus valandų skaičius | 4 | 4 | 4 |
| Maksimalus valandų skaičius | 7 | 7 | 7 |

naujuosius vizualiuosius menus (instaliacija, performansas, žemės, kūno, konceptualieji menai), naujųjų technologijų menus (komunikaciniai, kompiuteriniai, video, skaitmeniniai).

**DAILĖS DALYKŲ UGDYMAS**

1. Vieno mokomojo dailės dalyko programos skirtos 7–18 m. mokiniams.
2. Programos tikslas – plėtoti dailės dalykų žinias, gebėjimus, įgūdžius, tenkinti individualios kūrybos poreikius. Suteikti galimybę savarankiškai įgyvendinti kūrybines idėjas, naudoti kūryboje įvairius išraiškos būdus bei technologijas, skatinti norą ir gebėjimą dirbti individualiai – atrasti savyje kūrėją.
3. Mokiniai gali pasirinkti mokytis šių mokomųjų dalykų: akademinis piešimas, tapyba, keramika, oda, kompiuterinė grafika, grafika, šviesografija. Vienam dailės dalykui skiriamos 2 valandos per savaitę.

**SUAUGUSIŲJŲ DAILĖS UGDYMAS**

1. Programa skirta norintiems mokytis dailės nuo 18 m.
2. Programos tikslas – nuosekliai ir sistemiškai plėtoti dailės disciplinų žinias, gebėjimus, įgūdžius, tenkinti individualios kūrybos poreikius. Suteikti galimybę savarankiškai įgyvendinti kūrybines idėjas, naudoti kūryboje įvairius išraiškos būdus bei technologijas, skatinti norą ir gebėjimą dirbti individualiai – atrasti savyje kūrėją.
3. Suaugusieji gali pasirinkti mokytis šių mokomųjų dalykų: piešimas-tapyba, keramika, oda, tekstilė, grafika. Vienai disciplinai skiriamos 2–3 valandos per savaitę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Kėdainių rajono savivaldybės administracijos

Švietimo skyriaus vedėjas

Julius Lukoševičius